यद्यपि में जम्मू का मूल निवासी हूँ तथापि अपने इस केन्द्र पर कार्य करने का अवसर मुझे सेवाकाल के अंतिम चरण मे ही प्राप्त हुआ । मेरे इस करीब सेवा दो साल के कार्यकाल में जम्मू प्रदेश की संस्कृति संगीत कला और विभिन्न भाषाओ की साहित्य सेवा करने का मुझे अवसर प्राप्त हुआ जिसकी मुझे अपार प्रसन्नता और संतोष है । जम्मू में मेरे कार्यकाल के दौरान रेडियो कश्मीर जम्मू के पूरे स्टाफ और विशेष रूप से प्रोग्राम स्टाफ का भरपूर स्नेह और सहयोग मुझे मिला जिससे बाढ़ जैसी आपदा तथा अन्य चुनौतियाँ का सामना करने में मैं सफल रहा इसके लिए में उन्हे हार्दिक धन्यवाद देता हूँ ।